ས་རཱ་མཐོ་སློབ་གཞོན་ནུ་རུ་ཁག་གི་ཚོགས་གཙོ་བསྟན་འཛིན་ཆོས་སྐྱིད་ལགས་ཀྱིས་བགྲོ་གླེང་གི་དགོས་དམིགས་སྐོར་གཏམ་བཤད་གནང་སྐབས།སྤྱིར་བཙན་བྱོལ་ནང་མཁས་དབང་མང་པོ་ཡོད་རེད་དེ།ང་ཚོས་ཁོང་ཚོ་ཡོད་པ་ཤེས་པ་ཙམ་ལས།ཁོང་ཚོས་སྐུ་ལས་ག་ཚོད་བསྐྱོན་ཡོད་མེད་ཤེས་རྟོགས་ཡོད་པ་མ་རེད།ཁོང་ཚོའི་མཛད་འཕྲིན་ཤེས་མཁན་ཧ་ཅང་དཀོན་པོ་ཡིན་པར་བསམ་སྟེ།ང་ཚོ་ས་རཱ་གཞོན་ནུ་རུ་ཁག་གིས་བོད་མི་ཡོངས་ཀྱི་ཚབ་བྱས་ཏེ་འདས་ཟིན་པའི་མཁས་དབང་རྣམས་ལ་རྗེས་དྲན་ཞུ་རྒྱུ་དང་།སྐུ་འཚོ་བཞུགས་ཡོད་པའི་མཁས་དབང་རྣམས་ལ་ཐུགས་རྗེ་ལེགས་འབུལ་ཞུ་ཆེད་ད་ལོའི་བརྗོད་གཞི་དེ་བདམས་པ་ཡིན།ཅེས་བརྗོད་སོང་།